29.6.2023
SK
Úradný vestník Európskej únie
L 165/109
Článok 2 Vymedzenie pojmov Na účely tohto nariadenia sa uplatňuje toto vymedzenie pojmov: 1.
„zásielka“ je množstvo tovaru, na ktorý sa vzťahuje ten istý úradný certifikát, úradné potvrdenie alebo akýkoľvek iný doklad a ktorý je prepravovaný tým istým dopravným prostriedkom, a pokiaľ ide o maloobchodný tovar, odoslaný tým istým zariadením uvedeným v zozname v častiach Spojeného kráľovstva iných ako Severné Írsko a dodaný do toho istého zariadenia uvedeného v zozname v Severnom Írsku, a pokiaľ ide o rastliny na výsadbu vrátane sadiva zemiakov a stroje a vozidlá prevádzkované na poľnohospodárske alebo lesnícke účely, odoslaný profesionálnymi prevádzkovateľmi v častiach Spojeného kráľovstva iných ako Severné Írsko a prijatý profesionálnym prevádzkova­ teľom v Severnom Írsku;
2.
„maloobchodný tovar“ je nasledujúci tovar, ktorý sa dodáva do distribučných zakončení vrátane zakončení, z kto­ rých sa distribuuje maloobchodný tovar pri kontrolovaných teplotách, distribučných centier supermarketov, veľkoobchodných predajní a predajných miest alebo ktorý sa dodáva priamo konečnému spotrebiteľovi, a to aj prostredníctvom prevádzkovateľov stravovacích služieb, závodných jedální, inštitucionálnych stravovacích zariadení, reštaurácií a iných podobných prevádzkovateľov stravovacích služieb a obchodov: a) produkty živočíšneho alebo rastlinného pôvodu; b) rastliny iné ako rastliny na výsadbu, ako sa uvádzajú vo vykonávacom akte prijatom v súlade s článkom 72 ods.
1, článkom 73 a článkom 74 ods.
1 nariadenia (EÚ) 2016/2031; c) zmiešané výrobky; d) potraviny iné ako tie, ktoré sú uvedené v písmenách a), b) a c); e) materiály prichádzajúce do styku s potravinami; f) krmivo pre spoločenské zvieratá a psie žuvačky pripravené na predaj a patriace do rozsahu pôsobnosti naria­ denia (ES) č. 1069/2009;
3.
„uvedenie na trh“ je držanie tovaru uvedeného v článku 1 ods.
1 písm.
a) a b) tohto nariadenia prevádzkovateľom na účely predaja vrátane ponúkania na predaj alebo akejkoľvek inej formy prevodu, či už bezplatnej alebo nie, ako aj predaj, distribúcia a iné formy prevodu tohto tovaru;
4.
„konečný spotrebiteľ“ je posledný spotrebiteľ maloobchodného tovaru, ktorý tento tovar nepoužije v rámci akej­ koľvek prevádzky podniku alebo jeho činnosti;
5.
„maloobchodný tovar zo zvyšku sveta“ je maloobchodný tovar, ktorý pozostáva z komodít s pôvodom v tretích krajinách iných ako Spojené kráľovstvo a ktorý sa dováža do častí Spojeného kráľovstva iných ako Severné Írsko;
6.
„produkty živočíšneho pôvodu“ sú maloobchodný tovar určený na ľudskú spotrebu, ktorý pozostáva: a) z potravín živočíšneho pôvodu vrátane medu a krvi; b) zo živých lastúrnikov, živých ostnatokožcov, živých plášťovcov a živých morských ulitníkov určených na ľudskú spotrebu; c) z iných zvierat určených na to, aby boli pripravené na dodanie v živom stave konečnému spotrebiteľovi;
7.
„produkty rastlinného pôvodu“ sú maloobchodný tovar určený na ľudskú spotrebu pozostávajúci z rastlín a pro­ duktov z nich vrátane spracovaného materiálu;